钦定古今图书集成/历象汇编/乾象典/第056卷 > 《宋沈括补笔谈》 > 《论星辰》
## 钦定古今图书集成/历象汇编/乾象典/第056卷 > 《宋沈括补笔谈》 > 《论星辰》

天事以辰名为多，皆本于辰巳之辰。今略举数事。十
二支谓之十二辰，一时谓之一辰，一日亦谓之一辰，
日月辰谓之三辰，北极谓之北辰，大火谓之大辰，五
辰有辰星，五行之时，谓之五辰。《书》曰“抚于五辰”是也。
巳上皆谓之辰。今考子丑至于戌亥，谓之十二辰者，
《左传》云：日月之会，是谓辰。一岁日月十二会，则十二
辰也。日月上所舍，始于东方，苍龙角亢之星，起于辰，
故以所首者名之。子丑戌亥之月，既谓之辰，则十二
支十二时皆子丑戌亥，则皆谓辰无疑也。“一日谓之
一辰”者，以十二支言也。以十二干言之，谓之今日；以
十二支言之，谓之今辰。故支干谓之日辰。日月星谓
之三辰者，至于辰而毕见，以其所首者名之，故皆谓
之“辰。”四时所见有早晚，至辰则四时毕见，故“辰加日
为晨”，谓始日出之时也。

星有三类：一《经》星北极为之长，二舍星大火为之长，
三行星辰星为之长。故皆谓之辰。

北辰居其所而众星拱之，故为“经星之长。”大火，天生
之座，故为舍星之长。辰星，日之近辅，远乎日，不过一
辰，故为“行星之长。”